SPRÁVA KOMISIE EURÓPSKEMU PARLAMENTU A RADE o výdavkoch EPZF Systém včasného varovania č. 6/2013 /* COM/2013/0504 final */





OBSAH 1........... Rozpočtový postup EPZF v roku 2013........................................................................... 3 2........... Príjmy pripísané EPZF.................................................................................................... 3 3........... Pripomienky k plneniu rozpočtu EPZF na rok 2013......................................................... 4 4........... Plnenie rozpočtu na strane príjmov pripísaných EPZF...................................................... 6 5........... Závery............................................................................................................................ 7 Príloha 1: || Predbežné použitie rozpočtových prostriedkov EPZF k 30. aprílu 2013 1. Úvod V prílohe 1 sa uvádza skutočná úroveň plnenia rozpočtu v období od 16. októbra 2012 do 30. apríla 2013 v porovnaní s predpokladaným profilom výdavkov podľa ukazovateľa, ktorý je určený na základe ustanovení článku 20 nariadenia Rady (ES) č. 1290/2005[1]. 2. Príjmy pripísané EPZF Na základe pravidiel podľa článku 34 nariadenia Rady (ES) č. 1290/2005 o financovaní Spoločnej poľnohospodárskej politiky sa príjmy pochádzajúce z finančných opráv podľa rozhodnutí o overení súladu, z nezrovnalostí a z odvodov za mlieko označujú ako príjmy pripísané na financovanie výdavkov EPZF. Podľa týchto pravidiel sa pripísané príjmy môžu využívať na financovanie akýchkoľvek výdavkov EPZF. V prípade, že sa časť týchto príjmov nevyužije, automaticky sa prenesie do nasledujúceho rozpočtového roka.[2] V rozpočte EPZF na rok 2013 sa zohľadnili najnovšie odhady Komisie v súvislosti s potrebami na financovanie očakávaných výdavkov na trhové opatrenia a priamu pomoc a odhady pripísaných príjmov, ktoré sa mali podľa očakávania vybrať počas príslušného rozpočtového roku, ako aj prenesený zostatok pripísaných príjmov, ktoré zostali k dispozícii z predchádzajúceho rozpočtového roka. Komisia vo svojom návrhu na výšku rozpočtových prostriedkov EPZF v rozpočte na rok 2013 zohľadnila celkové očakávané pripísané príjmy a požiadala v návrhu rozpočtu na rok 2013 o rozpočtové prostriedky vo výške vypočítanej odrátaním odhadovaných pripísaných príjmov od odhadovaných potrieb. Rozpočtový orgán prijal nový rozpočet EPZF so zohľadnením očakávaných pripísaných príjmov. V čase zostavovania rozpočtu na rok 2013 Komisia odhadovala dostupné pripísané príjmy na 1 533 miliónov EUR. Konkrétne: – Pripísané príjmy, ktorých vytvorenie sa očakávalo počas rozpočtového roku 2013, sa odhadovali na 628 miliónov EUR. Z opráv na základe overenia súladu sa očakávala suma 389 miliónov EUR a z nezrovnalostí suma 161 miliónov EUR. Príjmy z odvodov za mlieko sa odhadovali na 78 miliónov EUR. – Suma pripísaných príjmov, ktorá sa má podľa očakávania preniesť z rozpočtového roku 2012 do rozpočtového roku 2013, bola odhadnutá na 905 miliónov EUR (vrátane zostatku z Fondu na reštrukturalizáciu v odvetví cukru, ktorý sa odhaduje na 675 miliónov EUR). Komisia v rozpočte na rok 2013 vyčlenila tieto pôvodne odhadované príjmy vo výške 1 533 miliónov EUR na dva režimy. Konkrétne: – 500 miliónov EUR vyčlenila na prevádzkové prostriedky pre organizácie výrobcov v odvetví ovocia a zeleniny, a – 1 033 miliónov EUR na režim jednotnej platby. V súlade s návrhom Komisie nakoniec rozpočtový orgán schválil rozpočtové prostriedky pre tieto dva režimy, a to v prípade prvého režimu vo výške 267 miliónov EUR a v prípade druhého vo výške 30 635 miliónov EUR. Súčet uvedených schválených rozpočtových prostriedkov a pripísaných príjmov zodpovedá celkovému odhadu dostupných rozpočtových prostriedkov vo výške 767 miliónov EUR na prevádzkové fondy pre organizácie výrobcov v odvetví ovocia a zeleniny a 31 668 miliónov EUR na režim jednotnej platby. V prílohe 1, ktorá obsahuje predbežné plnenie rozpočtu v roku 2013 za obdobie do 30. apríla 2013, sú schválené rozpočtové prostriedky na tieto dva režimy uvedené na úrovni článku ako rozpočtové prostriedky určené pre odvetvie ovocia a zeleniny vo výške 611 miliónov EUR a neviazanú priamu pomoc vo výške 38 076 miliónov EUR bez toho, aby sa zohľadnili už spomenuté pripísané príjmy. Po zahrnutí pripísaných príjmov do týchto odvetví celkové plánované rozpočtové prostriedky na rok 2013 dosiahli 1 111 miliónov EUR pre odvetvie ovocia a zeleniny a 39 109 miliónov EUR na neviazanú priamu pomoc. 3. Pripomienky k predbežnému plneniu rozpočtu EPZF na rok 2013 Predbežná úroveň plnenia rozpočtu za obdobie od 16. októbra 2012 do 30. apríla 2013 je znázornená v prílohe 1. Porovnáva sa s profilom výdavkov na základe ukazovateľa, ktorý bol určený na základe ustanovení článku 20 nariadenia Rady (ES) č. 1290/2005. V tejto časti sa uvádzajú stručné pripomienky k niektorým rozpočtovým článkom, ktoré vykazujú najvýznamnejšie rozdiely medzi skutočnou a očakávanou úrovňou plnenia rozpočtu na rok 2013. 3.1. Trhové opatrenia Čerpanie rozpočtových prostriedkov na intervencie na poľnohospodárskych trhoch bolo o 36,1 milióna EUR vyššie oproti schváleným rozpočtovým prostriedkom stanoveným na základe ukazovateľa k 30. aprílu 2013. Tento rozdiel je čistý účinok modelov čerpania najmä v odvetví ovocia a zeleniny, vo vinárskom odvetví a na potravinové programy. 3.1.1. Potravinové programy (–88,9 milióna EUR) Pomalšie čerpanie rozpočtových prostriedkov na režim rozdeľovania potravín najodkázanejším osobám oproti úrovni predpokladanej na základe ukazovateľa súvisí s prevládajúcou neistotou, pokiaľ ide o budúcnosť režimu, a tak sa plnenie režimu v roku 2013 odkladá vo väčšine členských štátov na neskoršie mesiace roka. Keďže rok 2013 je posledným rokom tohto režimu, je zrejmé, že existuje tlak na úrovni ČŠ na plnenie rozpočtu v roku 2013 v plnom rozsahu. Komisia preto považuje tento rozdiel za dočasný. 3.1.2. Ovocie a zelenina (+178,6 milióna EUR v porovnaní so schválenými rozpočtovými prostriedkami) Pokiaľ ide o schválené rozpočtové prostriedky, túto úroveň čerpania spôsobili predovšetkým výdavky na prevádzkové fondy pre režim organizácie výrobcov, ktorý je financovaný tak zo schválených rozpočtových prostriedkov, ako aj z príjmov pripísaných tomuto režimu v rozpočte na rok 2013 (Poznámka: podrobnosti sú uvedené v bode 2). Táto úroveň čerpania je výsledkom uplatňovania ukazovateľa k 30. aprílu 2013 na schválené rozpočtové prostriedky, ktoré nezahŕňajú príjmy pripísané tomuto odvetviu. Komisia sa momentálne domnieva, že celkové rozpočtové prostriedky dostupné pre toto odvetvie budú dostatočné na úhradu výdavkov, ktoré podľa očakávania vzniknú členským štátom v roku 2013. Poznámka pod čiarou * v tabuľke predbežného čerpania, ktorá sa nachádza v prílohe 1, znázorňuje, aká by bola situácia, pokiaľ by sa bol ukazovateľ k 30. aprílu 2013 uplatnil na všetky rozpočtové prostriedky, ktoré majú byť podľa očakávania k dispozícii na financovanie tohto odvetvia. Ako sa uvádza v bode 2, celkové predpokladané finančné prostriedky, ktoré majú byť k dispozícii pre toto odvetvie, pozostávajú zo schválených rozpočtových prostriedkov vo výške 611 miliónov EUR a príjmov pripísaných tomuto odvetviu, ktoré sa odhadujú na 500 miliónov EUR. Pokiaľ by sa bol ukazovateľ uplatnil na celkové financovanie vo výške 1 111 miliónov EUR, ktoré mali byť k dispozícii na financovanie tohto odvetvia, potom by bolo nastalo zanedbateľné nedočerpanie vo výške 5,7 milióna EUR. 3.1.3. Výrobky vinohradnícko-vinárskeho odvetvia (+33,7 milióna EUR) Spomalenie pri čerpaní dostupných rozpočtových prostriedkov vinohradnícko-vinárskeho odvetvia vyplýva zo skutočnosti, že v niektorých členských štátoch sa balík finančných prostriedkov vyhradených na toto odvetvie v minulosti čerpal pomalšie, zatiaľ čo ukazovateľ je založený na historicky priemernom tempe platieb. Komisia sa napriek tomu momentálne domnieva, že vzhľadom na historicky vysokú úroveň čerpania v tomto odvetví, ako aj vzhľadom na možnosť členských štátov preprogramovať opatrenia a výdavky v rámci národných programov, je tento rozdiel dočasný. Naďalej však pozorne sleduje čerpanie v tomto režime. 3.2. Priama pomoc Čerpanie rozpočtových prostriedkov na priamu pomoc v porovnaní s úrovňou ukazovateľa k 30. aprílu 2013 bolo vyššie o 1 186,3 milióna EUR. 3.2.1. Neviazaná priama pomoc (+1 091,6 milióna EUR v porovnaní so schválenými rozpočtovými prostriedkami) Pokiaľ ide o schválené rozpočtové prostriedky, režim jednotnej platby vykazuje prečerpanie rozpočtu v dôsledku uplatňovania ukazovateľa na schválené rozpočtové prostriedky, ktoré nezahŕňajú príjmy pripísané tomuto odvetviu, za obdobie do 30. apríla 2013. Čerpanie neviazanej priamej pomoci (režim jednotnej platby a režim jednotnej platby na plochu) k 30. aprílu 2013 je na rovnakej úrovni ako v apríli 2012. Členské štáty už doteraz uhradili približne 98 % potrieb na režim jednotnej platby a 97,4 % potrieb na režim jednotnej platby na plochu odhadovaných v rozpočte[3]. Poznámka pod čiarou * v tabuľke predbežného čerpania, ktorá sa nachádza v prílohe 1, znázorňuje, aká by bola situácia, pokiaľ by sa bol ukazovateľ k 30. aprílu 2013 uplatnil na všetky rozpočtové prostriedky, ktoré majú byť podľa očakávania k dispozícii na financovanie neviazanej priamej pomoci. Ako sa uvádza v bode 2, celkové predpokladané finančné prostriedky, ktoré majú byť k dispozícii na financovanie neviazanej priamej pomoci, pozostávajú zo schválených rozpočtových prostriedkov vo výške 38 076 miliónov EUR a príjmov pripísaných na neviazanú priamu pomoc, ktoré sa odhadujú na 1 033 miliónov EUR. Pokiaľ by sa bol ukazovateľ uplatnil na celkové financovanie vo výške 39 109 miliónov EUR, ktoré mali byť k dispozícii na financovanie neviazanej priamej pomoci, potom by bolo konštatované prečerpanie dosiahlo výšku 87,2 milióna EUR. Tento rozdiel vyplýva zo spôsobu, akým sa zostavuje ukazovateľ pre režim jednotnej platby na plochu (založený na tempe platieb z roku 2012, ale zohľadňujúci skutočné platby za prvé dva mesiace roka). Hodnota tohto ukazovateľa sa rovná 96,4 % v porovnaní so skutočným čerpaním k 30. aprílu 2013, ktoré predstavuje 97,4 %. Vzhľadom na túto skutočnosť Komisia momentálne predpokladá, že sa toto prečerpanie neviazanej priamej pomoci môže považovať za dočasné a že dostupné rozpočtové prostriedky a pripísané príjmy sú dostatočné na pokrytie skutočného čerpania v rámci tohto článku. Komisia naďalej pozorne sleduje situáciu v tomto odvetví. 3.2.2. Ďalšia priama pomoc (+95,1 milióna EUR) Rýchlejšie čerpanie schválených rozpočtových prostriedkov na ostatnú priamu pomoc predstavuje čistý účinok zavedenia rýchlejšieho tempa platieb v porovnaní s úrovňou ukazovateľa k 30. aprílu 2013 v prípade niektorých režimov, najmä prémie za dojčiace kravy. Komisia sa momentálne domnieva, že v tomto prípade môže ísť o rozdiel v načasovaní, pozorne však sleduje situáciu, pokiaľ ide o čerpanie v rámci tohto režimu, ako aj v rámci ostatnej neviazanej pomoci. 3.3. Audit poľnohospodárskych výdavkov 3.3.1. Zúčtovanie z predchádzajúcich rokov (+78,0 milióna EUR) Členské štáty do 30. apríla 2013 nenahlásili žiadne opravy schválených účtov, keďže Komisia neprijala žiadne rozhodnutie o schválení účtov. Súčasná úroveň plnenia vyplýva z úrovne zodpovedajúceho ukazovateľa k 30. aprílu 2013. Treba zdôrazniť, že Komisia vo svojom opravnom liste na rok 2013 navrhla opravy vo výške –56 miliónov EUR na základe priemerného čerpania z predchádzajúcich rokov, keďže sa takéto opravy nedajú predvídať. V novom návrhu rozpočtu vypracovanom v novembri po prvom neúspešnom zmierovacom konaní sa táto suma zvýšila na –100 miliónov EUR. Nakoniec po zmierovacom konaní z 5. decembra 2012 rozpočtový orgán prijal rozpočet na rok 2013, v ktorom sa táto suma stanovila na –200 miliónov EUR. Momentálne sa Komisia domnieva, že očakávané opravy zo svojich rozhodnutí o schválení účtov a z nedodržania lehôt členskými štátmi na vyplatenie pomoci nebudú stačiť na uhradenie týchto mimoriadnych výdavkov vo výške –200 miliónov EUR. Komisia by mala pokryť z toho vyplývajúci schodok negatívnych rozpočtových prostriedkov prevodom kladných rozpočtových prostriedkov z iných položiek s cieľom uzatvoriť túto rozpočtovú položku v roku 2013. 4. Plnenie rozpočtu na strane príjmov pripísaných EPZF Z tabuľky v prílohe 1 vyplýva, že pripísané príjmy vo výške 553,5 milióna EUR boli zinkasované k 30. aprílu 2013. Konkrétne: – príjmy z opráv na základe rozhodnutí o overení súladu predstavovali 379,2 milióna EUR, pričom sa do konca rozpočtového roka očakávajú ďalšie sumy, – príjmy z nezrovnalostí dosahovali približne 95,5 milióna EUR, pričom do konca rozpočtového roka sa takisto očakávajú ďalšie sumy, a – do tejto chvíle bola zinkasovaná väčšina príjmov z poplatkov za mlieko, ktoré predstavujú približne 78,8 milióna EUR. V konečnom dôsledku výška pripísaných príjmov, ktorá sa nakoniec preniesla z roku 2012 do roku 2013, predstavovala 1 245,6 milióna EUR vrátane zostatku vo výške približne 755 miliónov EUR v dočasnom Fonde na reštrukturalizáciu v odvetví cukru po vyplatení všetkých splatných platieb v rámci fondu. Táto suma je podstatne vyššia ako pôvodne odhadnutá suma vo výške 905 miliónov EUR. Preto výška pripísaných príjmov dostupných na financovanie výdavkov EPZF k 30. aprílu 2013 predstavuje 1 799,1 milióna EUR. Momentálne Komisia odhaduje, že z pripísaných príjmov sa má ešte stále získať suma 74,5 milióna EUR (odhad pripísaných príjmov, ktoré sa majú vytvoriť v rozpočte na rok 2013, predstavuje 628 miliónov EUR, z čoho sa už vybralo 553,5 milióna EUR). 5. Závery Z predbežného čerpania rozpočtových prostriedkov EPZF na rok 2013 za obdobie do 30. apríla 2013 vyplýva, že mesačné náhrady prostriedkov členským štátom prekročili profil výdavkov pre plnenie rozpočtu založený na ukazovateli približne o 1 287,9 milióna EUR. Súviselo to najmä so všeobecným povolením, ktoré udelila Komisia na vyplatenie záloh na priamu pomoc od 16. októbra 2012, čo viedlo k rýchlejšiemu tempu vyplácania tejto pomoci. Očakáva sa, že toto tempo sa spomalí, keďže sa blíži konečný termín vyplácania tejto pomoci – 30. júna 2013. K dispozícii sú už pripísané príjmy vo výške 1 799,1 milióna EUR a očakáva sa, že v roku 2013 sa ešte vyberie 74,5 miliónov EUR. Momentálne Komisia očakáva, že pripísané príjmy, ktoré sú k dispozícii, ako aj tie, ktoré budú dostupné počas tohto roka, budú dostatočné na uhradenie financovania prevádzkových fondov pre organizácie výrobcov a na režim jednotnej platby, ako sa pôvodne očakávalo pri zostavovaní rozpočtu na rok 2013, ako aj na uhradenie prečerpania v ostatných riadkoch, ako napríklad schválenie účtov. [1] Ú. v. EÚ L 209, 11.8.2005, s. 1. [2] V článku 14 nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie, sa stanovuje, že interné pripísané príjmy sa prenášajú iba na jeden rok. Preto sa v záujme riadneho rozpočtového hospodárenia tieto pripísané príjmy spravidla využívajú skôr ako ostatné schválené rozpočtové prostriedky z príslušného rozpočtového článku. [3] Úroveň čerpania neviazanej priamej pomoci sa počíta ako percentuálny podiel plánovaných potrieb vrátane sumy pripísaných príjmov pri režime jednotnej platby.